જેને શહેરની લાઇફલાઇન કહી શકાય તેવી ઇમર્જન્સી સેવા 108 વર્ષના 365 દિવસ અને ચોવિસ કલાક કાર્યરત રહે છે. ત્યારે દિવાળી જેવા તહેવારોમાં તેઓ કઈ રીતે રજા લઈ શકે. આ દિવસો તો તેમના માટે સૌથી વધુ ક્રિટિકલ હોય છે. 108ના ડ્રાઇવર અતુલ પરમાર કહે છે કે, ‘હું આ ક્ષેત્રમાં પાછલા 10 વર્ષથી કામ કરુ છું. લગ્ન પછી મારી પત્નીને શરુઆતમાં ફરિયાદ હતી કે તહેવારોમાં પણ હું તેની સાથે નથી. પરંતુ મે તેમને સમજાવ્યું કે મને પગાર મળે છે તે માટે ફક્ત કામ નથી કરતો. આ કામમાં અમે રોજ કોઈને નવું જીવન આપીએ છીએ. પગાર કરતા વધારે અમને આશિર્વાદ મળે છે.’